Komisijos reglamentas (EEB) Nr. 1807/87
1987 m. birželio 29 d.
iš dalies keičiantis Reglamentą (EEB) Nr. 3143/85 dėl intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 773/87 [2], ypač į jo 6 straipsnio 7 dalį,
kadangi Komisijos reglamente (EEB) Nr. 3143/85 [3] su paskutiniais pakeitimais, padarytais Reglamentu (EEB) Nr. 1096/87 [4], nustatyta intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis sistema;
kadangi patirtis parodė, kad norint realizuoti didesnius kiekius sviesto pardavimo kaina turi skirtis atsižvelgiant į koncentruoto sviesto riebalų kiekį;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3143/85 2 straipsnis iš dalies keičiamas taip:
1) 1 dalis pakeičiama taip:
"1. Sviestas, kuriam taikomas 1 straipsnis, iš sandėlių parduodamas kaina, lygia supirkimo kainai, kurią atitinkama intervencinė agentūra taiko sutarties sudarymo dieną, iš jos atėmus:
- 265 ekiu už 100 kg perdirbimui į koncentruotą sviestą, kurio riebalų kiekis sudaro 98 % arba daugiau,
- 263 ekiu už 100 kg perdirbimui į koncentruotą sviestą, kurio riebalų kiekis sudaro 96 % arba daugiau."
2) 4 dalies antra pastraipa pakeičiama taip:
"Pardavimo sutartyje pirmiausia nurodomas koncentruoto sviesto riebalų kiekis, įmonė, kurioje visas sviestas turi būti perdirbtas į koncentruotą bei supakuotas laikantis 4 ir 5 straipsnio nuostatų, ir prireikus - įmonė, kurioje visas koncentruotas sviestas bus supakuotas pardavimui taip, kaip nurodyta 4 straipsnio 3 dalyje."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas sutartims, sudarytoms jo įsigaliojimo dieną ir po to.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. birželio 29 d.